Andrei Vasilevski

Andrei Andrejevitš Vasilevski (; s. 25. heinäkuuta 1994 Tjumen, Venäjä) on venäläinen jääkiekkomaalivahti, kaksinkertainen Stanley Cup -voittaja ja maailmanmestari, joka pelaa NHL-joukkue Tampa Bay Lightningissa. Isokokoisen Vasilevskin vahvuuksiin kuuluvat peittävyys, jalkavoimat ja poikittaisliikkeet. Häntä pidetään yhtenä maailman parhaista maalivahdeista.https://www.nhl.com/news/nhl-fantasy-hockey-top-25-goaltender-rankings-pools/c-282860450

Ura
Seuraura
Vasilevski on Salavat Julajev Ufan kasvatti. Vuosina 2009–2013 hän pelasi MHL-junioriliigaa Tolpar Ufassa. Vasilevski pelasi siellä ensimmäiset minuuttinsa kaudella 2010–2011, jolloin hänellä oli liigan paras torjuntaprosentti (93,7 %). Salavat Julajev Ufa varasi hänet koko KHL:n varaustilaisuuden seitsemäntenä pelaajana vuonna 2011. Vuotta myöhemmin Tampa Bay Lightning varasi Vasilevskin ensimmäisellä kierroksella 19. pelaajana NHL:n varaustilaisuudessa 2012. Hänestä tuli kaikkien aikojen pienimmällä numerolla NHL:ään varattu venäläismaalivahti (Jevgeni Rjabtšikov varattiin 21. pelaajana vuonna 1994). Samana kesänä Vasilevskin varasi myös OHL-joukkue Mississauga Steelheads 69. pelaajana CHL:n varaustilaisuudessa, mutta hän ei koskaan siirtynyt joukkueeseen.

Vasilevski debytoi KHL:ssä kaudella 2012–2013, jolloin hän pelasi lähinnä Iiro Tarkin kakkosmaalivahtina kahdeksan runkosarjaottelua. Vasilevski pelasi suurimman osan kaudesta vielä Tolpar Ufassa. Hänen päästettyjen maalien keskiarvonsa (1,93) oli koko MHL:n paras ja hänet valittiin liigan syyskuun 2012 kuukauden maalivahdiksi. Kausi 2013–2014 oli Vasilevskille varsinainen tulokaskausi KHL:ssä ja hän nousi Salavat Julajevissa pääasialliseen torjuntavastuuseen. Vasilevski torjui 28 runkosarja- ja 18 playoff-ottelua. Hänet palkittiin kauden päätteeksi KHL:n parhaana tulokaana Aleksei Tšerepanovin muistopalkinnolla. Vasilevski valittiin kauden aikana myös peräti neljä kertaa (syys- ja marraskuu 2013, maalis- ja huhtikuu 2014) liigan kuukauden parhaaksi tulokkaaksi.

Huhtikuun 2014 lopulla Vasilevski teki kaksivuotisen jatkosopimuksen Ufan kanssa, mutta vain noin viikkoa myöhemmin hän solmi kolmivuotisen tulokassopimuksen Tampa Bay Lightningin kanssa. Tampa Bay lähetti Vasilevskin syksyn 2014 harjoitusleirin päätteeksi AHL-joukkue Syracuse Crunchin vahvuuteen. Hänet valittiin 14. joulukuuta 2014 liigan viikon maalivahdiksi. Vasilevski debytoi Lightningin NHL-joukkueessa 16. joulukuuta 2015 vieraissa Philadelphia Flyersia vastaan. Hän torjui Lightningin 1–4-voittoon päättyneessä ottelussa 23 kertaa ja valittiin kolmostähdeksi. Helmikuussa 2015 seura päätti nostaa Vasilevskin loppukaudeksi NHL-joukkueensa vahvuuteen, kun Lightning kauppasi kakkosmaalivahtinsa Jevgeni Nabokovin oikeudet siirtolistan kautta San Jose Sharksiin. Vasilevski torjui NHL-uransa ensimmäisen nollapelin 3. maaliskuuta 2015 Buffalo Sabresia vastaan. Hän torjui Lightningin 3–0-voittoon päättyneessä ottelussa 28 kertaa ja hänet valittiin ottelun ykköstähdeksi. 

Vasilevski pelasi kauden 2014–2015 aikana NHL:ssä 16 runkosarja- ja neljä playoff-ottelua. Lightning eteni aina Stanley Cup -finaaleihin saakka, joissa Vasilevski sai ykkösmaalivahti Ben Bishopin nivusvaivojen myötä Chicago Blackhawksia vastaan tililleen kaksi ottelua. Toisessa finaaliottelussa 6. kesäkuuta 2015 hänet vaihdettiin Bishopin tilalle kaksi kertaa kolmannen erän aikana, kun Bishop ei pystynyt pelaamaan ottelua loppuun. Lightning voitti ottelun 3–4 ja Vasilevskistä tuli keväällä 1928 pelanneen Lester Patrickin jälkeen ensimmäinen kesken ottelun vaihdettu maalivahti, joka on torjunut joukkueelleen Stanley Cup -finaaliottelun voiton. Vasilevski paikkasi Bishopin loukkaantumista myös neljännen finaaliottelun ajan, jolloin Lightning hävisi Blackhawksille vieraissa lukemin 2–1. Mestaruus meni lopulta Blackhawksille otteluvoitoin 4–2.

Maajoukkueura
Vasilevski edusti Venäjää MM-kilpailuissa vuonna 2014, jolloin hän voitti maailmanmestaruuden. Vasilevski oli mukana turnauksessa lähinnä Sergei Bobrovskin kakkosmaalivahtina pelaten kaksi ottelua. Vuoden 2017 kisoissa Vasilevski valittiin kisojen parhaaksi maalivahdiksi. Vasilevski on pelannut myös MM-kisoissa 2019. Hän teki A-maajoukkuedebyyttinsä 3. toukokuuta 2014 Oddset Hockey Gamesin toisessa ottelussa Tukholmassa Tšekkiä vastaan. Hän torjui heti debyytissään nollapelin, kun Venäjä voitti ottelun 6–0. Vasilevski torjui ottelussa 28 kertaa.RUS – CZE (6–0) 

Vasilevski pelasi myös alle 20-vuotiaiden MM-kilpailuissa vuosina 2012, 2013 ja 2014, joista ensimmäinen turnaus päättyi hopeaan ja  jälkimmäiset pronssiin. Hänet valittiin kahdessa ensimmäisessä turnauksessa Venäjän top-3-pelaajaksi. Vasilevski pelasi myös alle 18-vuotiaiden MM-kilpailuissa vuosina 2010, 2011 ja 2012, joista vuoden 2011 turnaus päättyi pronssiin. Hänellä oli myös turnauksen paras torjuntaprosentti (93,6 %).

Vasilevski pelasi myös alle 18-vuotiaiden Ivan Hlinkan muistoturnauksessa vuosina 2010 ja 2011, joista jälkimmäinen turnaus päättyi pronssiin. Hän edusti myös Venäjän alle 17-vuotiaiden maajoukkuetta Euroopan nuorten olympiafestivaaleissa vuonna 2011 voittaen kultaa. Vasilevski pelasi samana vuonna myös World Junior A Challengessa. Vasilevski edusti Venäjää myös jääkiekon MM-kilpailuissa vuonna 2017.

Muuta
Vasilevski on toisen polven ammattilaisjääkiekkomaalivahti, sillä hänen isänsä Andrei Sr. pelasi omalla urallaan Neuvostoliiton ja Venäjän pääsarjoissa. Andrein isoveli Aleksei Vasilevski pelaa puolustajana KHL-joukkue Avtomobilist Jekaterinburgissa.

Tilastot
     Runkosarja   Pudotuspelit   Kausi Joukkue Liiga O V H T MIN PM NP PMK TP% O V H MIN PM NP PMK TP% 2010–2011 Tolpar Ufa MHL 14 8 2 4 730 22 3 1.81 93,7 2 1 1 88 3 0 2.05 93,6 2011–2012 Tolpar Ufa MHL 27 15 8 3 1477 55 3 2.23 93,1 2 0 2 120 5 0 2.50 94,3 2012–2013 Tolpar Ufa MHL 27 17 6 4 1613 52 3 1.93 93,0 3 0 3 190 9 0 2.85 89,7  Salavat Julajev Ufa KHL 8 4 1 0 298 11 1 2.22 92,4 – – – – – – – – 2013–2014 Salavat Julajev Ufa KHL 28 14 8 5 1601 59 3 2.21 92,3 18 9 9 1144 38 1 1.99 93,4 2014–2015 Syracuse Crunch AHL 25 14 6 0 1469 60 2 2.45 91,7 – – – – – – – –  Tampa Bay Lightning NHL 16 7 5 1 864 34 1 2.36 91,8 4 1 1 113 6 0 3.19 89,5 2015–2016 Tampa Bay Lightning NHL 24 11 10 0 1259 58 1 2.76 91,0 8 3 4 435 20 0 2.76 92,5  Syracuse Crunch AHL 12 7 4 1 711 23 1 1.94 93,5 – – – – – – – – 2016–2017 Tampa Bay Lightning NHL 50 23 17 0 2832 123 2 2.61 91,7 – – – – – – – – 2017–2018 Tampa Bay Lightning NHL 65 44 17 0 3825 167 8 2.62 92,0 17 11 6 999 43 0 2.58 91,8 2018–2019 Tampa Bay Lightning NHL 53 39 10 0 3204 128 6 2.40 92,5 4 0 4 235 15 0 3.83 85,6 2019–2020 Tampa Bay Lightning NHL 52 35 14 0 3122 133 3 2.56 91,7 25 18 7 1709 54 1 1.90 92,7 2020–2021 Tampa Bay Lightning NHL 42 31 10 0 2523 93 5 2.21 92,5 23 16 7 1389 44 5 1.90 93,7 2021–2022 Tampa Bay Lightning NHL 63 39 18 0 3761 156 2 2.49 91,6 23 14 9 1403 59 1 2.52 92,2 2022–2023 Tampa Bay Lightning NHL 60 34 22 0 3597 159 4 2.65 91,5 6 2 4 388 23 0 3.56 87,5 2023–2024 Tampa Bay Lightning NHL 52 30 20 0 3063 148 2 2.90 90,0 5 1 4 298 16 0 3.22 89,7 2024–2025 Tampa Bay Lightning NHL 63 38 20 0 3743 135 6 2.18 92,1 5 1 4 293 16 0 3.27 87,2

Maajoukkuetilastot
 Vuosi Turnaus O V H MIN PM NP PMK TP% 2010 U18 5 2 2 272 12 1 2.65 89,7 2011 U18 6 4 2 344 15 0 2.62 93,6 2012 U18 5 2 3 299 11 1 2.20 92,2 2012 JMM 5 3 0 299 10 2 2.01 95,3 2013 JMM 4 2 1 265 8 1 1.81 95,0 2014 JMM 6 4 2 328 10 0 1.83 93,3 2014 MM 2 2 0 120 1 1 0.50 98,5 2017 MM 9 6 2 523 15 3 1.72 93,6 2019 MM 8 7 1 488 13 2 1.60 94,6

Lähteet

Viitteet

Luokka:Venäläiset jääkiekkomaalivahdit
Luokka:Jääkiekon maailmanmestarit
Luokka:Tampa Bay Lightningin varaamat pelaajat
Luokka:Vuonna 1994 syntyneet
Luokka:Elävät henkilöt